Miley Cyrus, die tienerheldin, het vroeër vanjaar vir kontroversie by die MTV Video Musiektoekennings gesorg met haar trillende sitvlak en polsende heupe tydens ’n vulgêre optrede saam met Robin Thicke. Dít, tesame met haar eksplisiete musiekvideo, ‘Wrecking Ball’, het daartoe gelei dat mediakommentators wonder of sy die nuwe Madonna is.
In 2006 het Cyrus bekendheid verwerf nadat sy in die Disney televisiekanaal se ‘Hannah Montana’-reeks die rol toegeken is van die karakter Miley Stewart wat ’n dubbele lewe as ’n popster Hanna Montana lei. Soos gewoonlik in rolprente, het sy die volmaakte liggaam en slaan aan die einde ’n ‘hot’ kêrel los. In 2010 het foto’s van meisietjies, sommige net agt jaar oud, wat in rooi en swart vroue-onderklere ’n smeulende dansroetine op die maat van Beyoncé se ‘All the Single Ladies’ by ’n danskompetisie opgevoer het, soos ’n veldbrand versprei. Ouers was wêreldwyd geskok. Egter net so skokkend is dat die mei-sietjies se ouers dit goedgekeur het!